Ενθάρρυνση (Μπίρμαν)

Ενθάρρυνση () είναι ποίημα και τραγούδι του Γερμανού τραγουδοποιού και ποιητή Βολφ Μπίρμαν. Δημοσιεύτηκε αρχικά το 1968 στην ποιητική του συλλογή Με τις γλώσσες του Μαρξ και του Ένγκελς, που δημοσιεύθηκε από δυτικογερμανικό εκδοτικό οίκο, και κυκλοφόρησε μελοποιημένο το ίδιο έτος. Ο Μπίρμαν αργότερα συμπεριέλαβε το τραγούδι στο άλμπουμ του 1974 aah-ja!.

Το κείμενο παροτρύνει τον ακροατή/αναγνώστη να μην παραιτηθεί, παρά τις δυσμενείς συνθήκες, και να συνεχίσει να αγωνίζεται. Η τελευταία στροφή παρουσιάζει την αισιόδοξη εικόνα μιας επερχόμενης άνοιξης. Ο Μπίρμαν αφιέρωσε το ποίημα στον φίλο του Πέτερ Χούχελ, ο οποίος βρισκόταν τότε υπό κατ' οίκον περιορισμό και παρακολούθηση από τη Στάζι. Το τραγούδι ήταν δημοφιλές τόσο στη Δυτική όσο και στην Ανατολική Γερμανία, όπου έγινε ο «ανεπίσημος εθνικός ύμνος». Παραμένει ένα από τα πιο διάσημα τραγούδια του Μπίρμαν. 

 Ιστορικό 
μικρογραφία|215x215εσ|Ο Πέτερ Χούχελ, 1956|αριστερά
Ο Βολφ Μπίρμαν αφιέρωσε το ποίημα στον φίλο του Πέτερ Χούχελ. Ο Χούχελ ήταν αρχισυντάκτης του λογοτεχνικού περιοδικού Sinn und Form από την ίδρυσή του το 1949, ένα λογοτεχνικό περιοδικό που απολάμβανε φήμη πέρα ​​από τα σύνορα της Ανατολικής Γερμανίας ως πλατφόρμα της ανατολικογερμανικής λογοτεχνίας. Αφού συγκρούστηκε επανειλημμένα με τις επίσημες ανατολικογερμανικές αρχές, το 1962 αναγκάστηκε να παραιτηθεί. Για τα επόμενα 9 χρόνια, έζησε υπό την επιτήρηση του Υπουργείου Κρατικής Ασφάλειας (Στάζι) και, εκτός από τις επισκέψεις μερικών φίλων παρά την απαγόρευση, ήταν απομονωμένος από τον έξω κόσμο στο σπίτι του στο Βίλχελμσχορστ. Τα ταξίδια απαγορεύονταν και η αλληλογραφία του ελέγχονταν. Ο Χούχελ έλαβε άδεια να εγκαταλείψει την Ανατολική Γερμανία μόνο το 1971. Για τον κριτικό  Αντρέας Μ. Ράινχαρντ, το ποίημα ήταν μια «δήλωση αλληλεγγύης από τον νεότερο και πιθανώς επίσης ψυχολογικά ισχυρότερο, πιο ανθεκτικό άνδρα […] προς τον απογοητευμένο μεγαλύτερο φίλο του». 

Το 1953, ο 17χρονος κομμουνιστής Βολφ Μπίρμαν επέλεξε να εγκατασταθεί στη ΛΔΓ. Με την πάροδο του χρόνου, έγινε δριμύς επικριτής του Ενιαίου Σοσιαλιστικού Κόμματος και της ΛΔΓ. Η έκδοση της ποιητικής του συλλογής Η συρμάτινη άρπα από δυτικογερμανό εκδότη το 1965 οδήγησε σε απαγόρευση παραστάσεών του και δημοσιεύσεων στη ΛΔΓ. Το 1976, μετά από μια συναυλία στην Κολωνία, του απαγορεύτηκε η επανείσοδος στην Ανατολική Γερμανία και του αφαιρέθηκε η υπηκοότητα. Αυτό πυροδότησε εκτεταμένες διαμαρτυρίες τόσο στην Ανατολική όσο και στη Δυτική Γερμανία και θεωρείται από πολλούς ως οιωνός της πτώσης της ΛΔΓ. 

Σε συνέντευξη του 1973, ο Μπίρμαν δήλωσε ότι είχε γράψει το τραγούδι «όχι μόνο για τον φίλο και ιδιαίτερα αγαπητό συνάδελφό μου Πέτερ Χούχελ», αλλά «και για τον εαυτό μου» καθώς ήξερε ότι είχε ήδη χαρακτηρισθεί «επίσημα αναγνωρισμένος εχθρός του κράτους» στη ΛΔΓ και είχε αρχίσει να απογοητεύεται.
 Κείμενο 
ΕνθάρρυνσηDu, laß dich nicht verhärten
in dieser harten Zeit.
Die allzu hart sind, brechen,
die allzu spitz sind, stechen
und brechen ab sogleich.

Du, laß dich nicht verbittern
in dieser bittern Zeit,
die Herrschenden erzittern
sitzt du erst hinter Gittern
doch nicht vor deinem Leid.

Du, laß dich nicht erschrecken
in dieser Schreckenszeit
das woll'n sie doch bezwecken,
daß wir die Waffen strecken
schon vor dem großen Streit.

Du, laß dich nicht verbrauchen
gebrauche deine Zeit
Du kannst nicht untertauchen
Du brauchst uns, und wir brauchen
grad deine Heiterkeit.

Wir woll'n es nicht verschweigen
in dieser Schweigezeit,
das Grün bricht aus den Zweigen
wir woll'n das allen zeigen
dann wissen sie Bescheid.Εσύ, μην αφήνεσαι να σκληρύνεις
σ' αυτούς τους δύσκολους καιρούς.
Όσοι είναι πολύ σκληροί, σπάζουν
όσοι είναι πολύ αιχμηροί, πονάνε
και σπάζουν αμέσως.

Μην αφήνεσαι να πικραθείς
σ' αυτούς τους πικρούς καιρούς,
οι κυβερνώντες τρέμουν
όταν βρίσκεσαι πίσω από τα κάγκελα
αλλά όχι από τα βάσανά σου.

Μην αφήνεσαι να τρομάξεις
σ' αυτούς τους τρομακτικούς καιρούς
αυτό θέλουν να πετύχουν,
να καταθέσουμε τα όπλα μας
πριν από τη μεγάλη μάχη.

Μην αφήνεσαι να εξαντληθείς
χρησιμοποίησε τον χρόνο σου με σύνεση
Δεν μπορείς να εξαφανιστείς
Μας χρειάζεσαι, και εμείς χρειαζόμαστε
την ευθυμία σου.

Δεν θα το κρατήσουμε μυστικό
σ' αυτούς τους καιρούς της σιωπής,
οι πράσινοι βλαστοί ξεπηδούν στα κλαδιά
θέλουμε να το δείξουμε σε όλους
για να γίνει γνωστό

 Ο Μπίρμαν στη Γερμανική Βουλή το 2014 
Ο Μπίρμαν εμφανίστηκε στην Ομοσπονδιακή Βουλή στις 7 Νοεμβρίου 2014 και ερμήνευσε το τραγούδι σε μια εκδήλωση μνήμης για τα 25 χρόνια από την πτώση του Τείχους του Βερολίνου.  

 Παραπομπές 

Κατηγορία:Γερμανικά ποιήματα
Κατηγορία:Ανατολικογερμανική λογοτεχνία